બંને હાથ ના હોવાના કારણે આમિર પગની આંગળીઓથી બોલ પકડીને બોલિંગ કરે છે. જોનારાઓને ત્યારે આશ્ચર્ય થાય છે, જ્યારે આમિરનું લાઇન-લેન્થ પર ગજબનું નિયંત્રણ હોય છે એટલું જ નહીં, ડોક અને ખભા વચ્ચે બેટ પકડીને તે બેટિંગ પણ કરે છે. ઝેલમ નદીના કિનારે વસેલા બિજબિહારામાં રહેતાે પરવેઝ રસૂલ ભારતીય ટીમ સુધી પહોંચનારો રાજ્યનો પહેલો ક્રિકેટર છે, તે પણ આમિરનો પ્રશંસક છે. ૨૧ સપ્ટેમ્બર, ૧૯૯૯ના રોજ બીજા ધોરણમાં ભણતો આમિર પોતાના ભાઈને ટિફિન આપવા ગયો હતો, જે આરા મશીન ફેક્ટરીમાં કામ કરતો હતો. અકસ્માતે મશીનથી આમિરના બંને હાથ કપાઈ ગયા હતા.